Христо Смирненски
На златните къдри

chitanka.info

Когато вечер плаха и смутена

край мене бавно минеш ти,

аз виждам своята мечта излена

във твоите чудни красоти.

Като ливански кедър ти тогава

люлееш стройния си стан

и аз, пиян от обич и забрава,

шепна: защо не съм бръшлян!

Защо не съм бръшлян, за да обвия

таз чудна мраморна снага,

тъй както нявга моята кесия

обви я и изсмука тя!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.